Flot præstation i mixeddouble i bordtennis

Super Serie-turneringen i badminton French Open har hidtil budt på flere danske skuffelser end succesoplevelser, men fredag stod mixeddoublen Thomas Laybourn/Kamilla Rytter Juhl for et resultat af højeste klasse. De har begge en badmintonfortid i Skagen. I kvartfinalen vandt danskerne 22-20, 21-17 over de andenseedede indonesere, Nova Widianto/Liliyana Natsir, som har vundet to verdensmesterskaber, senest i august i Kuala Lumpur. Laybourn/Juhl er sjetteseedede ved turneringen i Paris, men med pladsen i semifinalen er de for tredje gang i år nået frem til semifinalen ved en af Super Serie-stævnerne. I semifinalen i dag er der dermde lagt op til et "nordjysk topmøde" idet modstanderne bliver et andet indonesisk par, Flandy Limpele, som til daglig spiller i Vendsyssel Elite Badminton, og Vita Marissa, der er seedet fire. /ritzau/